નવી દિલ્હીઃ સેન્ટર ફોર ઈકૉનોમિક પૉલિસી એન્ડ રિસર્ચ (CEPR) અને નીતિ આયોગ દ્વારા આયોજિત ઈન્ડિયા બેંકિંગ કૉન્ક્લેવમાં માત્ર ખાનગી બેંકો જ નહીં પણ ઈન્ડસ્ટ્રિયલ બેંકિગ પર અને બેંક ખાતાને આધાર સાથે જોડી તેને સુરક્ષિત બનાવવા પર પણ જોર આપવામાં આવશે. બેંકિંગ ક્ષેત્રમાં અન્ય સમસ્યાઓ સિવાય બેંક ખાતા સાથે આધારને જોડવા મામલે પણ મિશ્ર પ્રતિક્રિયાઓ આવી હતી. સરકારનું માનવું છે કે બેંક ખાતાને આધાર સાથે જોડવું બેંકિંગ ઉદ્યોગ માટે વરદાન સમાન સાબિત થયું છે. ઈન્ડિયા બેંકિંગ કૉન્ક્લેવમાં આ તમામ મુદ્દાઓ પર વિસ્તારથી ચર્ચા થશે.